CELEX: 32007D0165
Language: lv
Date: 2007-03-14 00:00:00
Title: 2007/165/EK: Komisijas Lēmums ( 2007. gada 14. marts ), ar kuru groza Lēmumu 96/4/EK, ar ko nosaka metodes cūku liemeņu klasificēšanai Austrijā (izziņots ar dokumenta numuru K(2007) 833)

15.3.2007   
            
            
               LV
            
            
               Eiropas Savienības Oficiālais Vēstnesis
            
            
               L 75/24
            
         
      KOMISIJAS LĒMUMS
   
   (2007. gada 14. marts),
   ar kuru groza Lēmumu 96/4/EK, ar ko nosaka metodes cūku liemeņu klasificēšanai Austrijā
   (izziņots ar dokumenta numuru K(2007) 833)
   (Autentisks ir tikai teksts vācu valodā)
   (2007/165/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1984. gada 13. novembra Regulu (EEK) Nr. 3220/84, ar ko nosaka Kopienas mērogu cūku liemeņu klasificēšanai (1), un jo īpaši tās 5. panta 2. punktu,
   tā kā:
   
               (1)
            
            
               Ar Komisijas Lēmumu 96/4/EK (2) Austrijai tika atļauts piemērot cūku liemeņu klasificēšanas metodi ar nosaukumu “Zwei-Punkte-Meßverfahren (ZP)”.
            
         
               (2)
            
            
               Ņemot vērā tehniskas izmaiņas, Austrijas valdība lūdza Komisijai apstiprināt jaunas formulas piemērošanu saskaņā ar Lēmumu 96/4/EK lietotajai metodei un iesniedza ziņas, kas vajadzīgas saskaņā ar 3. pantu Komisijas 1985. gada 24. oktobra Regulā (EEK) Nr. 2967/85, ar ko nosaka sīki izstrādātus noteikumus par Kopienas mēroga piemērošanu cūku liemeņu klasificēšanai (3).
            
         
               (3)
            
            
               Izvērtējot šo pieprasījumu, tika secināts, ka nosacījumi šīs jaunās klasificēšanas metodes apstiprināšanai ir izpildīti.
            
         
               (4)
            
            
               Tādēļ attiecīgi jāgroza Lēmums 96/4/EK.
            
         
               (5)
            
            
               Šajā lēmumā paredzētie pasākumi ir saskaņā ar Cūkgaļas pārvaldības komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 96/4/EK pielikumu aizstāj ar šā lēmuma pielikuma tekstu.
   2. pants
   Lēmums ir adresēts Austrijas Republikai.
   
      Briselē, 2007. gada 14. martā
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 301, 20.11.1984., 1. lpp. Regulā jaunākie grozījumi izdarīti ar Regulu (EK) Nr. 3513/93 (OV L 320, 22.12.1993., 5. lpp.).
   
      (2)  OV L 1, 3.1.1996., 9. lpp. Lēmumā grozījumi izdarīti ar Lēmumu 97/813/EK (OV L 334, 5.12.1997., 41. lpp.).
   
      (3)  OV L 285, 25.10.1985., 39. lpp. Regulā jaunākie grozījumi izdarīti ar Regulu (EK) Nr. 1197/2006 (OV L 217, 8.8.2006., 6. lpp.).
   
      PIELIKUMS
      
         
            “PIELIKUMS
            ZWEI-PUNKTE-MESSVERFAHREN (ZP)
            
                        1.
                     
                     
                        Cūku liemeņu klasificēšanu veic ar metodi “Zwei-Punkte-Messverfahren (ZP)”.
                     
                  
                        2.
                     
                     
                        Cūku liemeņa liesās gaļas saturu aprēķina pēc šādas formulas:
                        
                           ŷ = 48,7719 – 0,48330 × a + 0,23127 × b
                        
                        kur
                        
                                    ŷ
                                 
                                 
                                    =
                                 
                                 
                                    aprēķinātais liemeņa liesās gaļas procentuālais saturs,
                                 
                              
                                    a
                                 
                                 
                                    =
                                 
                                 
                                    šķēlumā redzamais tauku kārtas (ieskaitot ādu) biezums milimetros, ko mēra vietā, kas visplānākajā kārtā pārsedz muskuli glutaeus medius,
                                 
                              
                                    b
                                 
                                 
                                    =
                                 
                                 
                                    šķēlumā redzamais jostas muskuļu biezums milimetros, ko mēra visīsākajā savienojuma vietā starp muskuļa glutaeus medius priekšējo (galvaskausa) daļu un mugurkaula augšējo malu.
                                 
                              Formula ir derīga liemeņiem, kuru svars ir no 70 līdz 130 kilogramiem.”